Jean-Alphonse Turrettini

Jean-Alphonse Turrettini (* 13. August 1671 in Genf; † 1. Mai 1737 ok dor) weer en Genfer reformeerten Theoloog ut de Genfer Theologenfamilie  Turrettini.

 Leven 
Turrettini is 1671 as Söhn von’n Genfer Theologieperfesser François Turrettini boren. Na Studien in de Nedderlannen, England un Frankriek güng he 1693 in’n geistlichen Deenst. Von 1697 af an hett he Karkengeschicht lehrt un von 1705 af an ok Dogmatik. He hett sik för en Karkenunion mit de Lutheraners insett un hett en Reeg dogmaatsche, karkenpolietsche, exegeetsche un karkengeschichtliche Warken schreven. Mit Samuel Werenfels un Jean Frédéric Ostervald hett he dat „theoloogsche Triumvirat von de Swiez“ billt, dat in’n Gegensatz to’n strengen Calvinismus stünn un Gedanken von Opklärung un Pietismus vörbereidt hett.

 Weblenken 

Kategorie:Theoloog
Kategorie:Boren 1671
Kategorie:Storven 1737
Kategorie:Mann